***পাইনাস থুনবার্গাই*** (সমার্থক: *পিনাস থুনবার্গিয়ানা* ), যাকে **কৃষ্ণ** **পাইনও** বলা হয়, **জাপানি কৃষ্ণ পাইন**, এবং **জাপানি পাইন**, হল একটি পূর্ব এশিয়ান পাইন। পৃথিবীর মধ্যে জাপান, ( কিউশু, শিকোকু এবং হোনশু ) এবং দক্ষিণ কোরিয়ার উপকূলীয় অঞ্চলে এই পাইন গাছ জন্মায়। 

এই পাইন গাছকে বিভিন্ন দেশে বিভিন্ন স্থানীয় নাম দেওয়া হয়। যেমন, একে কোরিয়ান ভাষায়*গমসল* ( 곰솔), চীনা ভাষায় *হেইসং* (黑松), এবং জাপানি ভাষায় *কুরোমাৎসু* (黒松)黒松) বলা হয়।

বিবরণ
-----

জাপানি কালো পাইন গাছগুলির উচ্চতা সাধারণত ৪০ মিটার পর্যন্ত হতে পারে, কিন্তু এর প্রাকৃতিক পরিসীমার বাইরে বিরলভাবে এই আকারটি অর্জিত হয়। গোড়ায় একটা সাদা চাদর দিয়ে সূঁচগুলি দুটো গুচ্ছে থাকে, এগুলো ৭-১২  সেমি লম্বা হয়; স্ত্রী শঙ্কুগুলো আঁশযুক্ত লম্বায় ৪-৭ সেমি পর্যন্ত হয়,  আঁশগুলোর আগায় ছোটো বিন্দু থাকে, পরিপুষ্ট হতে সাধারণত দু-বছর সময় লাগে।  বসন্ত ঋতুর আগমনে বাড়ন্ত পুরুষ শঙ্কুগুলো ১-২ সেমি লম্বা হয়ে ১২-২০টা ঝাড়ের আগায় জন্মায়। বসন্তে নবীন গাছে আর তার ছোটো ছোটো শাখায় বাকল ধূসর রঙের হয়, এবং পুরোনো শাখায় তাড়াতাড়ি মোটা হয়ে যাওয়া বড়ো বড়ো শাখা এবং কাণ্ডে আবৃত বাকল কালো রঙে বদলায়।

বাস্তুতস্ত্র
------------

উত্তর আমেরিকাতে এই গাছের গুঁড়িতে দেশীয় আমেরিকান পাইনউড নেমাটোড, অর্থাৎ *ব্রাসাফেলেনচাস জাইলোফিলাস* নামে এক ধরনের রোগবাহক কীট এর ব্যাপক মৃত্যুহার বৃদ্ধির কারণ হয়ে যায়। এছাড়া পরবর্তীকালে, নীল রঙের দাগ ওয়ালা ছত্রাক এই পাইন গাছে হানা দেয়, ফলস্বরূপ গাছটা অতি দ্রুতহারে ক্ষয়প্রাপ্ত হয় এবং শেষে মারা যায়। ঘটনাচক্রে জাপানেও এই নিমোটোডটি দেখা দিয়েছে, যে কারণে এই জাপানি কালো পাইন গাছের প্রজাতিগুলি তার দেশীয় অঞ্চলে বিপদগ্রস্ত হয়ে পড়ছে।

ব্যবহারসমূহ
-----------

কালো পাইন গাছ জাপানে একটা জনপ্রিয় উদ্যানতত্ত্ব গাছ, তার কারণ এটা দূষণ এবং লবণের বিরুদ্ধে স্বাভাবিক প্রতিরোধের কাজ করে। জাপানে এই গাছ উদ্যান গাছ হিসাবে যথাক্রমে প্রশিক্ষণপ্রাপ্ত নিওয়াকি গাছ এবং প্রশিক্ষণ ছাড়া অতিরিক্ত গাছ রূপে ব্যাপকভাবে ব্যবহৃত হয়। নবীন বয়স থেকেই প্রশিক্ষণ অর্থাৎ সঠিক পরিচর্যা দেওয়ায় এই গাছের কাণ্ড এবং শাখাসমূহ সুরুচিপূর্ণ এবং দেখতে মজাদার হয়ে থাকে। জাপানি কালো পাইন গাছ, উচ্চাঙ্গের বনসাই বা বামন গাছের একটা অন্যতম বিষয়, তার সুফল পেতে ঠিকঠাক প্রশিক্ষণের জন্য অনেক বছর অসীম ধৈর্যের দরকার হয়।

চিত্রশালা
---------

* ভালো করে ছাঁটাই করা, ইচিকাওয়া, চিবা ছোটোভালো করে ছাঁটাই করা, ইচিকাওয়া, চিবা ছোটো
* এনোশিমা কাণ্ডের কাছ থেকেএনোশিমা কাণ্ডের কাছ থেকে
* পাইনাস থুনবার্গাই ভার। থান্ডারহেডপাইনাস থুনবার্গাই ভার। থান্ডারহেড

টীকা
----

1. ↑  Farjon, A. (২০১৩)। "*Pinus thunbergii*"। *বিপদগ্রস্ত প্রজাতির আইইউসিএন লাল তালিকা* (ইংরেজি ভাষায়)। আইইউসিএন। **2013**: e.T42423A2979140। ডিওআই:10.2305/IUCN.UK.2013-1.RLTS.T42423A2979140.en অবাধে প্রবেশযোগ্য। সংগ্রহের তারিখ ১২ নভেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  *English Names for Korean Native Plants* (পিডিএফ)। Korea National Arboretum। ২০১৫। পৃষ্ঠা 575। আইএসবিএন 978-89-97450-98-5। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৭ ডিসেম্বর ২০১৬ – Korea Forest Service-এর মাধ্যমে।
3. ↑  "Pinus thunbergii (クロマツ, Japanese black pine) description"। *www.conifers.org*। সংগ্রহের তারিখ ২০১৯-০৭-২০।
4. ↑  Flora of China।

তথ্যসূত্রসমূহ
-------------

* Conifer Specialist Group (1998). "Pinus thunbergii". IUCN Red List of Threatened Species. 1998. Retrieved 12 May 2006.CS1 maint: ref=harv (link)old-form url
* Fu, Liguo; Li, Nan; Elias, Thomas S.; Mill, Robert R. "Pinus thunbergii". Flora of China. 4. Retrieved 2018-08-16 – via eFloras.org, Missouri Botanical Garden, St. Louis, MO & Harvard University Herbaria, Cambridge, MA.

বহির্সংযোগসমূহ
--------------

* বিশ্বজুড়ে কনিফার্স: *পাইনাস থুনবার্গাই - জাপানি ব্ল্যাক পাইন*  ওয়েব্যাক মেশিনে আর্কাইভকৃত ২৯ সেপ্টেম্বর ২০১৩ তারিখে ।